﻿SOnETflTEflaEMflIHE CUPRINSUL: Sociologie urbanistică: Teoreti- cienii și organizatori Ion Clopoțel Prin ce mijloace s’ar putea organiza mai bine societatea de mâine Emil Giurgea Științe: Legăturile noastre botanice cu Orientul Al Borza Figuri reprezentative: Elefterios Venizelos Titu L Vale O Ibrăileanu Lascăr Sebastlan Osicald Spengler G Miron Nahum Socolow NI Grindea Sigmund Freud Ion Clopoțel Probleme sociale : Etnografie și folclor în Rusia Ion Cbelcea Filonul dacic (sfârșit) Liviu Jurchescu Actualități: Energii ce se pierd Or Ion Boeriu Prăbușirea Abisiniei Horia Trandafir Discuții și recenzii; Eugen He-rovanu Orașul amintirilor* Ion Clopoțel Sadoveanu, Ionel Teodoreanu, Lascarov-Moldovanu Ion Tomuța «Ogorul*, «Femeea sângelui meu* V Cristian Ury Benador, Dan Petrașincu, Ion Călugăru, Valeriu Orecu, Mihail Straje, O Magheru, Carianopol, I M Nistor, Lucia Demetrius, Sergiu Vladimir Perlele Martinescu Cronici literare și artistice: Plastica, (Demian, Ciupe, Bogdan, Ladea) Ion Vlaslu Coloana teatrelor Victor Eftimlu Salonul Oficial de pictură și sculptură Mihail Straje Nicolae Cristea Petre Pascu Fapte, idei, observațiuni: Agrarianism xootechnic — Nicolae Cristea — Ritmul schimbărilor sociale — Drepturile poporului spaniol — Guvern Leon Blum în Franța — Ziua anuală a «Astrei* — Egalitatea politică și socială a femeii — Ingratitudine — Socialismul și soluția crizei belgiene — Redacționale Redacția Coperta: Primăvară A Demian Director: ION CLOPOȚEL REDACȚIA ȘI ADMINISTRAȚIA: BUCUREȘTI II, Știrbei Vodă 17 Apare trimestrial in lunile Februarie, Mal, August șl Noemvrie UN EXEMPLAR: 30 LEI ANUL XIII București, trimestrul Mai 1936 No 4 (al 354-lea dela apariție) ABONAMENT ANUAL: Autorități, birouri, bănci 1500 L Societăți culturale, școli 1000 L Liber-profesioniști 600 L Funcț , studenți, muncitori 500 L In streinătate: dublu Abonamentele se plătesc anticipat Bilanțul Societății de Asigurare Prima Ardeleană Prima Ardeleană s’a afișat în cursul unui sfert de veac ca una dintre cele mai solide și bine conduse societăți Aceasta ne-o arată bilanțul ce-1 publicăm în numărul nostru de azi Totalul primelor realizate in anul 1935 fac Lei 63 000 000, fată de 59 000 000 din 1934, adică un spor de Lei 4 000 000 Daunele plătite în toate ramurile în cursul anului au fost de Lei 20 000 000 Capitalul mobil al societății este de Lei 42 000 000, mai mult cu 5 000 000 Lei ca în anul precedent Imobilele fac Lei 40 000 000 împrumuturile Lei 65 000 000, iar activele societății sunt de Lei 320 000 000, față de 275 000 000 Lei din anul trecut, deci un spor de Lei 45 000 000 Fondurile de garanție se cifrează la considerabila sumă de Lei 198 000 000 Scopul societății nu este de a face asigurări cu orice preț, ci conștientă de misiunea ei socială, societatea a știut să lucreze cu prudentă, să despăgubească în mod drept pe sinistrații ei și să formeze și rezerve în așa fel evaluate și plasate, ca să o pună la adăpost în timpuri grele Or, felul cum sunt calculate rezervele unei societăți de asigurare, formează cheia de boltă al acestui gen de întreprinderi Bilanțul ce-1 publicăm este icoana fidelă a unei mobile și solide întreprinderi înțelegem deci atașamentul și încrederea publicului față de această societate Din informațiunile primite, ea va plăti un dividend de 8% CASA ASIGURĂRILOR SOCIALE BUCUREȘTI In conformitate cu dispozițiile circularei Casei Centrale a Asigurărilor sociale nr 95 Jurnalul 8009—936, se pune în vedere micilor și marilor patroni (întreprinderi) următoarele: 1 Patronii (întreprinderile) ce au mai puțin de 10 angajați, contribuind prin lipire de timbre la cotizații, cu începere dela 1 Februarie 1936 vor plăti prin aplicare de timbre cota de 1 la sută șomaj Aplicarea acestor timbre de șomaj se va face pe verso foii de cotizare din carnetul de cămine de uceniei Timbrele pentru fond șomaj, sunt de trei categorii și anume: I Asiguraților din cl I-a și a Il-a li se vor aplica timbrul de 4 lei II Asiguraților din cl IlI-a și a IV-a li se va aplica timbre de 8 lei III Asiguraților din cl V-a li se va aplica timbrul de 12 lei Valoarea acestor timbre se va suporta în părți egale de către patron și salariați Anularea timbrelor fond șomaj se va face la fel ca și pentru timbrele de asigurare 2 întreprinderile cu mai mult de zece angajați vor contribui prin rețineri, prin liste de plată asupra salariilor brute plătite angajaților cu taxa de 1 la sută din care 0,50 la sută de către patron Perceperea acestei taxe de șomaj, se aplică cu data de 1 Decembrie 1936, asupra salariilor plătite pe luna Noembrie, Decembrie 1935 și Ianuarie, Februarie, Martie 1936 Deasemenea întreprinderile ce nu au plătit această taxă pe exercițiuj 1934—1935 nu se vor putea bucura de avantagiile ce li se acordă Societatea Generală de Gaz și de Electricitate DIN BUCUREȘTI ACTIV Bilanțul general încheiat la 31 Decembrie 1935 PASIV Activ imobilizat: Investițiuni uzină și Rețea Gaz 273 791 888,31 Investițiuni Uzină și Rețea Electri- citate 706 648,646,44 Imobile și terenuri Vehicule, mobilier și unelte Instalațiuni la abonați Lucrări și instalațiuni noui în curs de executare 980 440 534 70 460 168 30 723 955 64 244 817 11 052 675 75 27 01 11 18 1 156 922 150 32 Pasiv neexigibil: / Emis I, II și III 15 000 000 b8"M țEmis JV/1921 20 000,000 Diferența de evaluare a investi-țiunilor Rezerva legală Fond pentru amortizarea inves-tițiunilor Fond pentru extinderi Fond pentrn reînoiri 35 000 000 283 524 854 10 221 192 240 388 705 117 097 610 40 000 000 01 87 84 44 726 232 363 16 Activ realizabil; Mărfuri, materii prime, corn-bustibil Debitori pentru lucrări luminat și forțe motrice 115 196 719 24 Pasiv exigibil: ( Tot Em Frs Fr 9 500 000 In esență, nu se depărtează prea mult, de principiile cari i-au justificat activitatea în revista Gândirea Cu toată sobrietatea și ascetismul obișnuit în tradiția picturii bisericești, Demian introduce, cti lipsa de scrupul care îl caracterizează, mai multă animație în redarea personagiilor Evocarea misticismului religios, o obține prin însă-și calitatea de influență directă a elementelor de organizarea estetică Această sumară descriere e suficientă credem pentru a evidenția concepția evoluționistă de care au fost animați acești patru artiști Ei au transmis principiile lor elevilor, cari axi sunt atâția încât se poate vorbi de o mișcare plastică în Ardeal într’un articol viitor voiu încerca să redau unul din aspectele desvoltării acestora, precum și câteva medalioane ale celor mai reprezentativi Cititorul va putea atunci să stabilească singur, corespondențele create prin activitatea pe care au depus-o acești patru artiști Pentru încheiere am dori să găsim o formulă care fără să vizeze susceptibilități, să transmită cititorilor precum și acelora despre care am scris sugestia necesității unei grupări, în fruntea căreia personalitea acestor artiști n’ar putea decât să se definească, definind în acelaș timp caracterul activității culturale Ion Vlaslu 99 FIGURI REPREZENTATIVE După moartea lui G Ibrăileanu „ADELA" — cartea cu dragoste și moarte Una din ultimele și atât de discretele dorinti ale criticului G Ibrăileanu a fost să i se cînte la căpătâi, înainte de călătoria din urmă, Simfonia pastorală a lui Beethoven Preferința pentru cea mai melodioasă dintre operele titanului — și o preferință atât de puternică ■—■ a desvăluit o latură nebănuită în psihologia complexă a acestei minți atit de lucide, de obiective și de ponderate care a fost Ibrăileanu; a desvăluit anume : sentimentalitatea lui Ibrăileanu a fost uu sentimental Și nu cred să exagerez spunând că uneori a fost deadreptul liric Să ne amintim numai de suavitatea analizei atât de simțite a Anei Karenina sau a eroilor îndrăgostiți din «Apele primăverii» de Turgheniev —■ și e suficient să ne dăm seama de lirismul interior al lui Ibrăileanu Dar mai ales, jurnalul intim al lui Emil Codrescu, romanul «Adela», ilustrează peremptoriu această trăsătură a psiholog’ei marelui critic, trăsătură pe care nu o puteai ghici în unele critice ale sale decit cu foarte mare dificultate și cu foarte multe indiscreții Cum la ceasul morții unei mari personalități, interesează în deosebi structura sa umană, cred nimerit să vorbesc acum numai de romanul «Adela» în care sufletul lui Ibrăileanu—cu care se identifică aproape timiditățile și sen-timentalitățile lui Emil Codrescu — apare în toată strălucirea lui Ce sarbădă și rece poate apărea o Cirte substanțială, dacă o rezumi și dacă nu cauți să-i înțelegei amănuntele! Iată ce-ți poate oferi rezumatul cărții lui Ibrăileanu: Doctorul Emil Codrescu are patruzeci de ani A fost pe vremuri dascălul de casă al unei fetițe, Adela După ani și ani, doctorul reîntîlnește pe fosta-i elevă, acum matură; care se măritase și divorțase între timp Fetița de altă dată, femeia de azi îi inspiră puternice și suave sentimente de dragoste, care par să fie împărtășite și de obiectul iubirii sale Dar obiceiul analizei și unele scrupule exagerate, îl împiedică pe Codrescu de-a solicita mâna iubitei Căci analizele îl fac să plutească într’o eternă incertudine asupra sentimentelor reale ale Adelei pentru dânsul, iar scrupulele îl pun în situația de a nu crede că cei patruzeci de ani ai săi pot face fericiți pe cei douăzeci ai iubitei De aci, despăr țirea pentru totdeauna Intr’adevăr, e foarte puțin expresiv acest «subiect» Dar mi se pare că în genere «subiectele» sînt anemice și leșioase Totuși, cartea lui Ibrăileanu — ca mai toate cărțile cu teme palide, dar rămase în istoria literaturii universale — este grea de gîndire, de observație psihologică, și cu deosebire este străbătută de fiorul iubirii și al ideii de moarte într’o «lămurire» preliminară, editorul ne spune că «acțiunea acestui roman e situată cu mai bine de treizeci de ani în urmă» Că «titlul romanului, care e și numele eroinei, înadins ales ușor desuet, sau demodat dacă vreți, față de exigențele urechii contimporane, — e ca o mătasă veche care a fost odinioară rochia unei fete de pe vremea valsului» Mi se pare însă, că pentru a înțelege așa cum se cuvine paginile tulburătoare ale jurnalului intim scris de Emil Codrescu, trebuie să ne întoarcem nu numai cu treizeci de ani înapoi, pe «vremea valsului», cum spune editorul, ci cu câteva veacuri; vreo șase Adică să ne întoarcem în eternitate, în eternitatea lui Dante și a lui Petrarca «Adela e o iluzie paradiziacă și nu trebuie să devie o realitate», mărturisește Emil Codrescu Și în mărturisirea aceasta, el desvăluie fără să vrea o concepție despre iubire sau un anume fel de a iubi, care-i propriu tuturor amanților cu inimă de poet Pentru aceștia, care nu-s niciodată lipsiți de senzualism, iubita pare che sia una cosa remită di cielo in terra a miracol mostrare (pare că-i un lucru picat din cer pe pământ ca să arate — lumii pământești — ce minune poarlă cerul la sînu-i), după cum grăiesc versurile dantești Iar privind — dela oarecare distanță, se înțelege — întreaga făptură a iubitei, ei se întreabă tulburați, ca și Petrarca odinioară: In qual parte del ciel, in quale idea Era l’essempio onde Natura tolse Quel bel viso leggiadro, in ch’ella voise Mostrar qua giu, quanto la su potea? (In care colț din ceruri și-anume’n ce tipare Găsi model Natura, atunci când făuri Făptura cea mai dragă? Creind-o, ea voi S’arate lumii cîtă putere’n ceruri are I) Cu aceleași zbuciumări și cu aceiași tendință de a sublima obiectul iubirii sale, iubește și Emil Codrescu din romanul lui Ibrăileanu El crede, în legătură cu Adela, că «e cu neputință să fi existat cîndva pe planetă o apariție mai încântătoare» și că «niciodată cuvântul înger nu s’a potrivit unei trecătoare apariții umane, ca acestei ființe în adevăr angelice» Astfel, Adela este pentru el ceiace a fost pentru Balzac, doamna de Berny: «soarele lui moral» Emil Codrescu își simte sentimentul de iubire legat de Adela, însoțit de toate geloziile acestui sentiment, chiar de pe vremea când Adela nu era decât o fetiță și o elevă Deși ar părea curios, doctorul nu era cucerit de «drăgălășiile unei copile», ci era îndrăgostit pur și simplu, așa cum a fost Dante de Beatrice care n’avea decât nouă ani Căci în fiecare din noi, mai ales la cei îndrăgostiți, există o puternică doză de ceiace Unamuno numește «infantilitate», sau cu alte cuvinte: posibilitatea de a reacționa în anumite împrejurări cu sentimentul pur al copilului Astfel, cu această iubire care începe foarte devreme (e timpurie în raport cu vîrsta copilei, iar nu cu a celui ce iubește) și de care este perpetuu chinuit eroul cărții, mi se pare că «Adela» este mai puțin desbaterea problemei ce se naște din iubirea unui bărbat de patruzeci de ani pentru o femee de douăzeci, și mai mult desvăluirea iubirii care face din obiectul iubit o «iluzie paradiziacă ce nu trebuie să devie realitate» Mi se pare că Emil Codrescu, dacă ar fi avut o vârstă mult mai «convenabilă», să zicem bO de ani, ar fi fost tot atît de abulic, de analitic, de timid, de scrupulos, de «blazat lucid», cum spune el însuși Chiar și în cazul acesta, «i-ar fi sărutat mâna cu sentimentul unui act prea îndrăzneț» Vedeți dumneavoastră, acest Emil Codrescu, care iubește în chipul cel mai suav, deși cel mai pasionat; care analizează, până la refuzul chiar al puterii de analiză, toate atitudinile și cuvintele, în treacăt, ale iubitei, pentru a constata când că e încurajat în dragostea lui, când că nu poate ști ce va fi cu sentimentul său și al ei; care nu îndrăznește nimic, atît pentrucă i se pare o impietate gestul material în dragostea lui pură, cât și pentrucă «bătrânețea» lui îi pune piedici, — acest Emil Codrescu, chiar în clipa când are perfecta certitudine 100 SOCIETATEA DE MÂINE că și el e iubit (este clipa ultimei despărțiri) nu poate face alt gest decât sărutarea brațului dela încheietura mânei cam până la cot Dar și în clipa aceeasta, descheindu-i mănușa, el «a avut sentimentul (desigur plin de remușcări și rușiuări absconse) că o desbracă puțin» îmi explic toate reticențele lui Codrescu până la gestul final — care pentru un frate al generației mele este o simplă «bagatelă» într’un amor atât de înfocat — nu, cum am spus-o deja, prin chinul pe care i-1 produce problema vârstei sale, ci prin însăși construcția lui sentimentală Construcție care nu-i, cum crede editorul, specifică numai celor de pe «vremea valsului», ci este o trăsătură a psihologiei umane pe care o poate avea, cât de ciudat ar părea, și câte un contimporan, așa cum în trecut au avut-o marii amanți Dante sau Petrarca Dela început, Emil Codrescu spune că «fata blondă cu arcul întins (Adela își făcuse un arc de răchită să vâneze cu el), corpul încordat cași arcul, mi-a rămas în amintire ca o splendidă viziune de artă sau de vis» Acesta e sensul iubirii lui Emil Codrescu: deși el se înfioară la vederea «corpului ei întins ca un arc», deși îl turbură de atâtea ori atingerea ei în treacăt, Adela este și rămâne pentru totdeauna «o splendidă viziune de artă sau de vis», un «înger», o «iluzie paradiziacă» Și pentru a putea fi chinuit mai departe {amaro mio diletto, dolce mia perina) de dragoste pentru ea, Codrescu trebuie să rămână cu gândul că Adela lui e o făptură imaterială «ce nu trebuie să devie realitate» Iată de ce într’adevăr Adela este pentru Codrescu, cum a fost Beatrice pentru Dante și Laura pentru Petrarca, o turburătoare realitate internă, adică un imponderabil, și n’a putut fi ceeace se înțelege îndeobște și vulgar prin «realitate», îmi place să numesc romanul lui Ibrăileanu «cartea cu dragoste și moarte», nu fiindcă e vorba într’însa de posesiuni și înmormântări (Dimpotrivă, cred că «Adela» este cel puțin cu privire la întâiul punct, singura carte din sumedenia de cărți recente, în care eroii nu se svârcolesc în pat nici măcar odată) Dar sentimentul iubirii lui Emil Codrescu este străbătut de fiorii sentimentului de moarte sau mai precis: de fiorii sentimentului că nemurirea, perpetuarea sa în existență, se stinge în această dragoste ideală, pură, platonică, în însăși despărțirea dela sfârșit Setea de dragoste a acestui cuadra-genar lucid este paralelă cu setea lui de nemurire El ar vrea să simtă că renaște, că apare din nou la viața tumultuoasă din viscerele materne ale făpturii dragi, că sub forma unui copil, copilul lui și al ei, întreaga lui viață interioară se perpetuează In tot sângele și carnea lui strigă «voința de a nu muri» Mărturisesc că ajungând, către sfârșit, la acea pagină care vorbește despre «tragedia celor patruzeci ani ai bărbatului, când moartea începând să-i trimită crainicii, el se agață încă și mai cu spaimă de viață și când femeia iubită, în voința ei de a nu muri, își întinde brațele către altul, către bărbatul tânăr, către acela care îi făgăduește mai sigur nemurirea» — citind această pagină, zic, am avut impresia că recitesc anume pagini din sfânta Tereza de Avila (muero por no muero) ori din Gior-dano Bruno (in vira morte morta vita vivo), ori chiar din Erasm care numește «nebunie de-a nu muri» ceeace Ibrăileanu numește «voință» Prin urmare, tragedia celor patruzeci de ani ai lui Emil Codrescu stă numai în trista constatare a neputinței lui de a se nemuri, și de a se nemuri tocmai prin ajutorul făpturii dragi, iar nicidecum în incompatibilitatea cu vârsta femeii iubite Acesta e conținutul cărții lui Ibrăileanu și de aici interesul adânc pe care îl naște Dar pe lângă acest adânc interes, romanul «Adela» e împrejmuit de farmece și ispite Peisajul în care crește dragostea lui Codrescu pentru Adela este cel carpatin și Ibrăileanu îl face să renască viu, cu frig, soare și culori, în amintirea noastră Atmosfera cărții, care e desigur cea de acum treizeci de ani — cum de data asta bine zice editorul — și căreia amintirea noastră n’are cum să-i controleze cu precizie exactitatea, cititorul o simte totuși puternic veridică și dulce învăluitoare Dar cu deosebire farmecul acestui roman stă nu numai în descrierea întâlnirilor și plimbărilor cu Adela, ci în însuși portretul pe care i-1 face Adelei autorul nostru Chiar dacă n’am mai crede în femeia-înger (noi credem azi în femeia-vamp), chiar dacă nu mai avem atâta respect mistic față de femeie, Ibrăileanu a știut să ne convingă, prin mijloace de înaltă și turburătoare artă care-i sunt comune cu Turgheniev că Adela este într’adevăr o făptură «coborîtă din cer ca să arate pământului ce minune poartă cerul la sânul lui»' Lascar Sobastian ZĂBRANIC PENTRU NICULAE CRISTEA Pe Niculae Cristea, prefăcut astăzi în pulbere sau țăndări de stele, l-am cunoscut acum câțiva ani la Craiova, într’un mediu care ne era ostil deopotrivă: o cazarmă de ofițeri in rezervă Strâns în centură, capela cazonă umbrea flăcăul negricios dela ’nceputul liniei pe-un singur rând Veșnic în contradicție flagrantă cu rigorile militare, era unul din cei ce se izolau, strângând în sufletul lui toată amărăciunea și râvna după libertate Noi nu știam la ’nceput de ce stătea camaradul nostru cu ochii pierduți Și nici nu i-am bănuit nici unul zumzetul lăuntric ce-l neliniștea Mai târziu însă trebuia să urmeze trădarea Acolo în fundul clasei, printre cursurile de tactică militară, Niculae Cristea într’o zi ne-a adunat pe toți în jurul lui Suluri de hârtie murdară desveleau privirilor mirate, pe unul din noi în uniformă cazonă Și sub creionul lui, mai apoi, ne-am văzut rând pe rând in ținuta de ostaș De atâta haz, ochii i se umezeau de bucurie Se trădase Și noi am început să-i înțelegem tristețea In orele de explicație, vlăjganul adormea pe maldăre de hârtii sau pe câte-o carte Un an întreg a purtat la subsuoară *Les flewrs du Mal * Cartea aceasta blestemată, ne-a apropiat tot mai mult unul de altul Ce clar îl văd acum pe Niculae Cristea, în orele de meditație de seară, în fum des de tutun ordinar sau praf de cisme — stând într’o bancă din fundul sălii, tăcut, închis în el! Și goarna aceea ba-coviană ce l-a neliniștit un an, cum îmi stăruie acum în auz! Dar trebue să sune odată liberarea Trebuia Pentru noi, și mai ales pentru el Retras undeva într’un oraș de provincie, i-am descifrat într’o zi semnătura sub un desen din «Cuvântul Liber * Și au urmat altele și altele Toate însă parcă erau la fel Trăsături apăsate și rupte de cărbune, vorbeau de suferința celor de jos, a celor obijduiți de soartă Și fiecare din desenele lui mi-l aminteau din vremea de cătănie: de cărbune el însuși, vânjos, rupt in linii aspre și dornic de libertate In fiecare săptămână îmi înflorea sufletul acolo in colțul depărtat de țară, primind revista la care colabora, trimisă chiar de el Pentru inima lui bună, moartea nu trebuia să fie atât de nemiloasă Nu trebuia să fie atât de hâdă, când el iubea cu toată pasiunea frumosul Ne-am mai întâlnit pe urmă de multeori la Capșa, sau dând raite nenumărate de boemi pe bulevarde Câteva rânduri scrise de subsemnatul într’o revistă, l-au bucurat cum nu mă așteptam, într’o seară mi-a arătat în tremur de degete, o scrisoare Poetul Aron Cotruș cerea să-i facă desene pentru un volum d D V Barnoschi, Traian Herseni, Ion Viasiu, Al Tohăneann, Adr Negrea vor avea articole în n-rul viitor Ziua anuală a ,,Astrei“ «Astra» din Ardeal va avea o zi a ei în fiecare an O zi care să reamintească publicului importanța existenței unei societăți culturale de trecutul și de perspectivele As-trei E bine, că vom avea, an de an, a doua zi de Rusalii o sărbătoare a Astrei nu atât pentru a preaslăvi exclusiv trecutul, ci mai ales pentru a îmbrățișa prezentul cu toate gravele sale probleme Astra va trebui, dacă vrea să trăiască, să intre cu dinadinsul în actualitate și să se devoteze nevoilor infinite ale poporului E acolo jos pătura cea mai numeroasă și mei resemnată a neamului românesc, uitată în crudele sale condițiuni de muncă și existență Cine trebue să pătrundă în viața ei și să adueă îmbunătățiri dacă -nu Astra care este totuș legată sufletește de cei mulți? Astra p datoare să-și impună adaptarea la realitate, renunțând la romanticism, și îndreptându-se cu forțe serioase spre țărănimea bătută de vânturile aspre ale soartei, pentru a-i schimba mediul Egalitatea politică șl socială a femeii A fost surprinzător faptul, că o țară atât de progresată ca Franța, n’a dat încă atenție feminismului Abia acum, deodată cu formarea guvernului Leon Blum se pune la ordinea de zi chestiunea aceasta părăsită Din anchetele întreprinse de ziare aflăm deciziunea de a rezolva deopotrivă chestiunea educației fizice în Franța (alocându-se un miliard franci în acest scop) și chestiunea electoralității și eligibilității femeii Se recunoaște femeii desăvârșita egalitate politică și socială Se vorbește chiar-de intenția președintelui de consiliu de a încredința unei femei un portofoliu ministerial Ar fi frumos Și simbolic! Femeia e mai accesibilă pentru toate chestiunile de igienă, sănătate publică, asistență, viitorul tineretului și educația copilului Este un întreg complex de probleme sociale, în care femeia este chemată sa aibe rolul hotărîtor Ritmul schimbărilor sociale e tot mai viu în toată lumea Tratatele de pace și statutul nou teritorial n’au suprimat și curentele de prefacere; stabilitatea scontată pe o perioadă mai îndelungată nu s’a realizat Agenții cari sparg crusta mediilor consolidate își continuă munca lor într’un ritm și mai intensiv Este un bine, este un rău? Noi credem că mai mult bine decât rău, având în vedere interesele mulțimilor muncitoare, deci pe-ale marei majorități a poporului român Cu cât masele vor fi chemate la viață într’un ritm mai accelerat, cu atât și progresul se va realiza mai repede Pentru cei mulți este totul de făcut dela început Hegemoniile economice ale «minorităților» politice și bancare trebuie să cedeze în favoarea celor mulți cari nu mai pot fi ținuți la periferia civilizației, la poarta cetății ca niște indezirabili E de dorit, ca transformările să fie pașnice,în asentimentul general, fără violentări inutile Guvern Leon Blum în Franța Instinctul poporului francez, atât de echilibrat și de dornic de pace și libertate, a refuzat magnaților industriei, banului, aristocrației și în general «dreptei» pornite spre violență și militarism — încrederea sa, și s’a atașat cu toată vigoarea de partidele de stânga Astfel socialiștii au secerat în alegerile din Aprilie o victorie răsunătoare O victorie cu repercusiuni profunde peste granițe într’o lume răsturnată, anarhizată, violentată de trupe de asalt gen Mussolini-Hitler, bunul simț francez și-a păstrat calmul și a chemat la putere forțele politice cele mai simpatizate: de stânga Francezii n’au nevoe să recurgă la soluțiile de ultima oră, nu se încred necunoscutului, au oroare de cete înarmate și se simt în siguranță exclusiv într’un regim care exclude aventurile Socialiștii formează guvernul în frunte cu Leon Blum directorul cotidianului Populaire Ei sunt în colaborare cu radical-socialiștii cari de 66 de ani au constituit aproape în permanență guvernele republicii Guvernul Socialist al Franței întărește în toată lumea orientările de stânga, singurele salvatoare Drepturile poporului spaniol Expulsarea regelui Alfonzoși îndepărtarea clicii care l-a susținut păreau a fi deschis o perioadă de prosperitate n< visată în Peninsula Pireneică Forțele reacționare și ecleziastice însă au fost abile și au derutat repede pe socialiști Astfel reformele erau amenințate Teroarea militaristă bântuia din nou Dreapta s’a dedat la excese crunte, a maltratat ’pe revoluționari, i-a arestat, a umplut temnițele Nu mai puțin de 30 000 asturieni au fost ținuți sub zăbrele pentru a li se potoli ardoarea luptei pentru revendicările sociale Iată însă, că vin alegerile recente, cari au dat din nou câștig de cauză socialiștilor Un nou șef de republică a fost 111 ales în persoana dlui Azana Arestați! părăsesc închisorile, opresorii pleacă peste frontieră Sângele spaniol fierbinte se dedă la excese, răsbunându-se, incendiază bisericile coalizate contra poporului și vrea să dărâme toate bastiliile ce ș’ar mai putea întoarcă ca mâine contra celor de jos Acesta este SPftulj «dezordinelor» din Spania Acolo se insta- ' lează deabinelea un regim socialist și do-mocrat, care să nu mai fie surprins de diversele evenimente ale celor doi ani din urmă Feudalii și clericalii își iau pedeapsa asupririlor lor neomenoase multisecularelPo-porul spaniol vrea să facă din drepturile sale o realitate întâia mare reformă așteptată este cea agrară întârziată prea mult ingratitudine In cercurile gazetărești a stârnit stupefacție faptul că România Nouă din Cluj a îndreptat un atac repetat împotriva eărții «Cu privire la Franz Ferdinand», al cărei autor nu este altcineva decât d Const Graur directorul ziarelor Adevărul și Dimineața «România al d-lui lahti' Maniu (ziarul «Uj Kelet» din Cluj, fără ‘TT'-fi-"rtesfiiînțit, scrie regulat: «organul oficial al d-lui luliu Maniu») și e redafltat- de nepoțfll^șău d Zah Boilă care întrebuințează dinspîrît de dîv?TSttme și pseudonimul dr Gheorghe OJăbeanu Ei bine, acest domn Ohăbeanfi nu e mai puțin nepotul d-lui luliu Manin Al acelui domn Maniu care este îmbrățișat cu efo-ziune de «Adevărul» și «Dimineața» De aici ciudățenia situației Pe deoparte îți faci toată propaganda politică prin cele două mari ziare, iar pe de alta te dai la directorul lor, cu o lipsă de memorie și cu o ingratitudine notorică Tactica asta cu dublă morală nu mai prinde Obiceiurile d-lui luliu Maniu sunt curioase: până la urmă d-sa va contesta că are vre-un amestec la România Nouă, ba va nega poate că are vre-um nepot (negațiile sunt o tactică la d-sa), cu toate că «R N » este organul ofi-fial al Bădăcinului, al acelui Bădăcin care se bucură de excelentele primiri și apărări in Adevărul ți Dimineața E de neconceput o ascundere a d-lui Maniu Nu poți avea două morale: una la București, iar alta la Bădăcin In afară de atacul contra cărții de mare valoare, care în sine însăș se cere respectată, a doua gafă Ohăbeanu suscită aprehensiunile împotriva deprinderii de a practica morala dublă E o ingratitudine! Socialismul șl soluția crizei belgiene Guvernul Van Zeeland a fost o soluție neutră în afara practicelor obișnuite Insă personalitatea specialistului (fost viceguvernator al Băncii Belgiene) s’a sprijinit deopotrivă pe forțele politice constituite (partidele) ca și pe bărbații de competință chemați să găsească remediile economice In guvernul său a încredințat socialiștilor nu mai puțin de cinci portofolii Vandervelde și de Man printre cei cinci Belgia a mers cu pași repezi spre redresare Mâna energică și curată a socialiștilor a contribuit in largă măsură la asanare Belgia a suportat toate operațiile, toate economiile Ea și-a dat seama de valoarea cabinetului ți în special de participațiunea socialistă Și și-a arătat recunoștința: la alegerile recente a dat socialiștilor cel mai mare număr de mandate Astfel noul guvern este format de socialiști, în frunte cu bătrânul intelectual socialist Vandervelde! Odată mai mult socialismul este reabilitat pentru marea sa competință în materie economică și socială Guvern socialism înseamnă guvern al muncii în favoarea tuturor, deci a celor mulți cari constitue coloana vertebrală a statelor Agrarianism zootehnie, iată titlul cel mai âxpresiv al preocupării care trebuie să se generalizeze dela ultimul plugar la ocupantul strapontinei ministeriale Structura statului român fusese adaptată agrarianismului antebelic cerealist și vizând exclusiv valorificarea cantităților de grâne excedentare, pe piețele străine Cât de complexă este actualmente economia națională! Și în deosebi teritoriile noi nu mai dispuneau de mari proprietăți, dimpotrivă de loturi mici agrare, de industrii felurite și de o cultură a animalelor foarte înfloritoare Principala bogăție, sau mai exact spus: ramură de venit, pentru posesiunile micilor agricultori a fost totdeauna zooeultura Țărănimea întreagă, din tot cuprinsul țării, e convinsă că numai târgul de animale o poate salva pentru plata dărilor, susținerea inventarului agricol și întreținerea ogoarelor cu îngrășăminte Un bun simț elementar deșteaptă azi un interes tot mai evident în direcția zoo-tehnicizării Nlcolae Crlstea artistul, desenatorul talentat al «Societății de mâine» și al «Cuvântului liber» a ieșit din rândurile noastre, secerat de o soartă nă-praznică Falnic, o statură puternică, un cap minunat, niște ochi profunzi, blânzi și inteligenți cari scânteiau de darul vrăjitor al artei, nu-ți venea să crezi că este pândit deaproape de aripa morții neîndurate Era foarte încrezut in steaua ademenitoare a chemării artistice; a părăsit vingalacul tipografic și a îmbrățișat cu efuziune penelul, sfidând mizeria N’a știut cât e de hain mediul țării noastre pentru atari îndeletniciri superioare Pe câți n’a răpus mediul vitreg înainte de a se afirma și de a-și da Siăsura capacității de ascensiune! Acelaș l’a doborît și pe robustul Nicolae O gripă cu urmări ce n’au putut fi din cauza sărăciei S'a prăbușit încă o energie promițătoare Ce pierdere pentru arta plastică românească ! In «Societatea de mâine» a încercat primele cronici de artă plastică A fost obiectiv și prețuit Cuvântul său cântărit, conta Cu vremea, suntem siguri, se impunea ca un cronicar de marcă In ajunul Crăciunului Abia se ținea pe picioare Ochii-i mari luciau ciudat Avusese niște șocuri nervoase ce l-au descurajat Se grăbin să plece în Bucovina la aer ozonat de brad Și ciudat: cobia a rău, povestia ceva tragic: «nuștiu dacă mă voi mai întoarce» — și frisoane reci îi cuprindeau chipu-i majestoș, clătinându-se I-am pus la dispoziție puținul din sursele noastre, acontând un desen și o cronică ce n’au mai venit Și nu peste mult bomba: a murit! O lacrimă se frământă în gene și caută să se spargă: deci încă un artist român plătește cu viața tributul mizeriei Cronicar Jurnalul unui om inutil publicat ți scris, de pseudonimul Sergiu Vladimir, e un roman surprinzător Pe lângă originalitatea inițială de a scrie un roman sub formă de jurnal, cartea aceasta aduce o notă nouă în literatura noastră prin francheța cu care e scrisă, prin experiența ce stă la bâza ei, prin nivelul intelectual cu totul superior și prin darul epic ce su- dează materialul Deși până la un anumit punct s’ar putea spune că această carte pornește dela « Voyage au bout de la nuit* a lui Fernand Căline, Jurnalul unui om inutil este totuși pentru literatura noastră ceeace e cartea lui Căline pentru un francez — mai puțin îndrăzneala expresiei și derivatele artistice — fiind concepută pe aceiași temă categorică de răsturnare a tuturor principiilor prestabilite și de ignorare a ori căror dogme sociale Personajul, Sergiu Vladimir însuși, pornește dela o totală neîncredere în sine, în viață, în idei ca și în toate celelalte forme de manifestare ale omului Exasperat, chinuit de mizeriile materiale ale vieții agitat îde conflictele niciodată rezolvabile ale dragostei, cu convingerea că și-a ratat o carieră strălucită, în care, de fapt, nu mai credea de mult, Sergiu Vladimir, printre ratați, printre cabotini și epavele nocturne ale cafenelelor pariziene începe să-și scrie acest jurnal, în care povestește retrospectiv o întâmplare de dragoste din țară, alături de amintirile toate ale vieții sale de student sârguitor și eminent, de profesor respectat și apreciat, de bărbat iubit și părăsit, ajungând cu povestirea până în prezent, de când începe jurnalul propiu zis Refugiat la Paris pentru a uita o dragoste, ei oul intră în legiunea străină din aceleași motive, După câteva luni petrecute în țările africane unde s’a apropiat mai mult decât oricând de moarte, în ultimul moment dezertează, se întoarce în țară, se înzdrăvenește, începe să vadă că nu e tocmai întru totul inutil și cartea se închee, astfel, cu speranțe noui deschise spre Viitor Din punct de vedere moral, destul de tonică, deci Din punct de vedeie literar, cartea are avantajul de a para orice obiecție prin faptul că e dată sub fotma de «jurnal», cu toate că, la dreptul vorbind, obiecțiile , ce «’ar putea aduce sunt cu totul neînsemnate Ceeace trebue relevat însă, este fondul intelectual ce străbate cele 400 pagini, cu totul autentic, fără nici o mistificare, fără nici o trișare literară Pe lângă talentul remarcabil, autorul posedă și un bosat material intelectual, deci suficient pentru a-i asigura oricând o carieră nebanală Cu alte cuvinte, jurnalul acesta nu pare a fi al unui om inutil (Ed •■Cartea Românească») Bibliografie Am primit la redacție: M Ar Dan: Adakaleh Studii italiene II sub direcția d-lui Alex Marcu Mi hai Șerb an: Infirmii, roman (Adevărul J lei 70 — D V Barnoschi ; Povestea vieții mele, de Regina Maria (recensie), lei 40 Dr George Făcăoaru: Șomajul in România, lei 20 Administrative Domnii abonați sunt rugați să binevoiască a achita cu urgența posibilă abonamentul pe trecut si pe anul in curs „Societatea de mâine* nu se sprijină decât pe cititorii ei regulați Abonamentul este sursa cea mai statornică, garanția apariției regulate, temeiul însuș al existența ei Toți bunii noștri prieteni și intelectuali ade-vărați își dau seama de jertfete pe cari le reclamă susținerea unei publicațiuni de proporțiile „Societății de mâine* Ei sunt rugați să înființeze în fiecare centru mai important al țării comitete de presă cu scopul deopotrivă al răspândirii revistei printre cărturarii de suflet, ca și al dezbaterii problemelor locale — „Societatea de mâine* fiind cea mai cuprinzătoare tribună de discuție a actualității sociologice și culturale r DIRECȚIA ECOURI In numărul viitor din August vom da o atenție deosebitA activității revistelor șl vom reproduce cAteva ecouri dintre cele mai importante Tipografia Cărții Regale F G&BL FII S, A — București